Paul Häckel var en tysk skihopper fra Oberwiesenthal. Han ble nummer 10 i VM i Zakopane i 1939, og nummer 12 i VM i Cortina d'Ampezzo i 1941 som etter krigen ble annullert. Häckel ble nummer 3 i skiflygingsrennet i Planica i 1940. Han ble i 1939 den første tysker (utenom Sepp Bradl, som var østerriker men konkurrerte for Tyskland etter at Østerrike var blitt annektert 12. mars 1938) som hoppet over 100 meter på ski.